கட்டிடம் in குசராத்து, இந்தியாவார்ப்புரு:SHORTDESC:கட்டிடம் in குசராத்து, இந்தியா
**உருத்ர மகாலய கோயில்** (Rudra Mahalaya Temple) மேலும் உருத்ர மாலா எனவும் அழைக்கப்படும் இது இந்திய மாநிலமான குசராத்தின் பதான் மாவட்டத்தில் உள்ள சித்தபூரில் அழிக்கப்பட்ட / இடிந்துபோன கோயில் வளாகமாகும். இதன் கட்டுமானம் கி.பி 943 இல் மூலராஜாவால் தொடங்கப்பட்டு கி.பி 1140 இல் சோலாங்கி வம்சத்தின் ஆட்சியாளரான செயசிம்ம சித்தராசனால் முடிக்கப்பட்டது.

தில்லி சுல்தான் அலாவுதீன் கில்சி, பின்னர் குசராத் சுல்தான் முகலாம் அகமது ஷா (1410–1444) ஆகியோரால் இந்த இந்துக் கோவில் அழிக்கப்பட்டது. மேலும், கணிசமாக பகுதிகள் இடிபாடுகளாயின. மேலும் அதன் ஒரு பகுதியை நகரத்தின் பள்ளிவாசலாக மாற்றப்பட்டது. சபை மசூதியாகப் பயன்படுத்தப்படும் வளாகத்தின் மேற்குப் பகுதியில் இரண்டு தாழ்வாரங்களும் முன்னர் மத்திய கட்டமைப்பைத் தாங்கி நின்ற நான்கு தூண்களும் இன்னும் நிற்கின்றன.

வரலாறு
------

 பாழடைந்த உருத்ர மகாலய கோயிலின் நான்கு தூண்கள்
சித்தபூர், வரலாற்று ரீதியாக சிறீஸ்தல் என்று அழைக்கப்படுகிறது. அதாவது "ஒரு பக்தியுள்ள இடம்" என்பதாகும். சோலாங்கி வம்சத்தின் ஆட்சியாளர்களின் கீழ் இருந்த சித்தபூர் 10 ஆம் நூற்றாண்டில் ஒரு முக்கிய நகரமாக இருந்தது. பத்தாம் நூற்றாண்டில் (கி.பி 943) குசராத்தின் சோலாங்கி வம்சத்தின் நிறுவனரான மூலராஜா, உருத்ரா மகாலயக் கோயிலின் கட்டுமானத்தைத் தொடங்கினார். இளமை பருவத்தில், மன்னர் தனது தாய்மாமனைக் கொன்று, அவரது சிம்மாசனத்தைக் கைப்பற்றினார். மேலும் தனது தாயின் குடும்பத்தினர் அனைவரையும் கொலை செய்தார். வயதான காலத்தில் அவரது குற்றங்கள் அவரது மனதில் பெரும் பாரமாகத் தொங்கின. இதற்காக யாத்திரை மேற்கொண்டார். தொலைதூரத்திலிருந்து பிராமணர்களுக்கு ஆதரவாக இருந்தார். அவர்களில் ஒரு குழுவினருக்கு இவர் சிறீஸ்தலைக் கொடுத்தார். மேலும் தனது மகன் சாமுண்டராஜாவிடம் இராச்சியத்தை அளித்துவிட்டு (கி.பி 996) ஓய்வு பெற்றார். ஆனால் கோயில் வளாகம் கி.பி 1140 வரை முடிக்கப்படவில்லை. 12 ஆம் நூற்றாண்டில், கி.பி 1140 இல், செயசிம்ம சித்தராசன் (1094–1144) கோயில் வளாகத்தை முழுமைப்படுத்தினார். பின்னர், இது சித்தபூரின் பிரதான கோயில் வளாகமாக மாறியது.

கி.பி 1296 இல் (சம்வத் 1353) அலாவுதீன் கில்சி ஆலய வளாகத்தை அகற்ற உலுக் கான் மற்றும் நுஸ்ரத் கான் ஆகியோரின் கீழ் ஒரு இராணுவத்தை அனுப்பினார். இந்த கோயில் மேலும் அழிக்கப்பட்டு, அதன் மேற்கு பகுதி 1414 அல்லது 1415 இல் முசாபரித் வம்சத்தைச் சேர்ந்த முஸ்லிம் ஆட்சியாளர் முதலாம் முகமது ஷா (1410–44) என்பவரால் அரச சபை பள்ளிவாசலாக மாற்றப்பட்டது.

கட்டிடக்கலை
-----------

* கீர்த்தி தோரணம்கீர்த்தி தோரணம்
* கோயிலின் கட்டிடக்கலைகோயிலின் கட்டிடக்கலை
* கோயிலின் இடுபாடுகளில் காணப்படும் அழிந்துபோன சிற்பம்கோயிலின் இடுபாடுகளில் காணப்படும் அழிந்துபோன சிற்பம்
* எஞ்சியிருக்கும் மண்டபங்களில் ஒன்றுஎஞ்சியிருக்கும் மண்டபங்களில் ஒன்று
* உருத்ரமகால்உருத்ரமகால்
* தப்பி பிழைத்த மேற்குப் பகுதிதப்பி பிழைத்த மேற்குப் பகுதி
* தோரணத்தில் மீதியிருப்பதுதோரணத்தில் மீதியிருப்பது

நூலியல்
-------

* Sastri, Kallidaikurichi Aiyah Nilakanta; Congress, Indian History (1907). *A Comprehensive History of India*. Orient Longmans. பன்னாட்டுத் தரப்புத்தக எண்:978-81-7304-561-5. .

 This article incorporates text from a publication now in the பொது உரிமைப் பரப்பு: Burgess; Murray (1874). "The Rudra Mala at Siddhpur". *Photographs of Architecture and Scenery in Gujarat and Rajputana*. Bourne and Shepherd. பக். 19.. பார்த்த நாள்: 23 July 2016.

மேற்கோள்கள்
-----------

1. 1 2  Burgess; Murray (1874). "The Rudra Mala at Siddhpur". *Photographs of Architecture and Scenery in Gujarat and Rajputana*. Bourne and Shepherd. பக். 19.. பார்த்த நாள்: 23 July 2016.   *இந்தக் கட்டுரை பொது உரிமையில் உள்ள மூலத்திலிருந்து உரையைக் கொண்டுள்ளது.*
2. ↑  "Sidhpur". Official website of Gujarat Tourism. Archived from the original on 8 ஏப்ரல் 2016. பார்க்கப்பட்ட நாள் 8 April 2016. `{{cite web}}`: Check date values in: `|archive-date=` (help)
3. ↑  "Rudra Mahalaya Temple Sidhpur Patan District Gujarat". Official website of Gujarat Tourism. Archived from the original on 20 ஏப்ரல் 2016. பார்க்கப்பட்ட நாள் 8 April 2016. `{{cite web}}`: Check date values in: `|archive-date=` (help)
4. ↑  "Sidhpur". Official website of Gujarat Tourism. Archived from the original on 8 ஏப்ரல் 2016. பார்க்கப்பட்ட நாள் 8 April 2016. `{{cite web}}`: Check date values in: `|archive-date=` (help)"Sidhpur" பரணிடப்பட்டது 2016-04-08 at the வந்தவழி இயந்திரம். Official website of Gujarat Tourism. Retrieved 8 April 2016.
5. ↑  Patel, Alka (2004). "Architectural Histories Entwined: The Rudra-Mahalaya/Congregational Mosque of Siddhpur, Gujarat". *Journal of the Society of Architectural Historians* **63** (2): 144–163. doi:10.2307/4127950.